da en da nl ca da da nb es da da da da da da da da da nb da da en nn nn nl da da da da de da da da da da da da da da da da da da nl da en da da es nl da
Skolerne kickstarter kæmpe TEK-forløb | Fredensborg Kommune
8.8.2022 11:00:12 CEST | Fredensborg Kommune
500 lærere og pædagoger tog torsdag fat på et treårigt udviklingsforløb indenfor digital innovation og fremtidens Makerspaces på skolerne
Der var mange dygtige oplægsholdere på dagen for de mere end 500 lærere og pædagoger. Her er det professor Ole Sejer Iversen fra Aarhus Universitet
Fredensborg Kommunes folkeskoler tager nu fat på et markant løft af de ansattes digitale kompetencer. Det sker i forbindelse med, at der etableres nye makerspaces (digitale ”sløjdværksteder”) på skolerne. Samlet set skal de ansattes kompetencer og de nye makerspaces være med til at udbrede teknologier, der understøtter vigtige kompetencer som innovation og kreativitet hos eleverne. Indsatsen sker med afsæt i en stor bevilling fra Villumfonden.
Torsdag lagde Fredensborg Skole derfor hus til ikke mindre end 500 lærere og pædagoger fra alle kommunens skoler, som brugte hele dagen på bl.a. 20 workshops og oplæg.
”Det var fantastisk at opleve den stemning og det engagement, som vores ansatte gik til opgaven med. Og det glæder mig virkelig, for det er en stor og vigtig opgave, som vores skoler har påtaget sig med at gøre digitalisering og teknologiforståelse til en integreret del af skolernes hverdag”, siger Per Frost Henriksen, formand for Børne- og Skoleudvalget.
Dagens succes skyldes ikke mindst mange dygtige oplægsholdere - primært fra Københavns Professionshøjskole – som kompetent og med høj indholdsmæssig relevans gennemførte mere end 20 workshops, som lærere og pædagoger i forvejen havde meldt sig ind på. Alt fra ’Kom i gang med microbit’, ’Maker teknologi’, ’Interaktive historier’, ’Greenscreen og Podcast’ til ’Skoletubeværktøjer’ og ’Billedredigering’ satte gang i diskussionerne og teknologier blev afprøvet.
Dagen sluttede af med to af landets dygtigste oplægsholdere på TEK-dagsordenen: Professor Ole Sejer Iversen og tv-vært og foredragsholder Nikolaj Sonne – der samlede alle i store bifald med mod til at tage arbejdshandskerne på mandag, hvor alle elever kommer tilbage fra sommerferie.
Superbrugsen i Fredensborg leverede lækre sandwich, frugt og muffins til alle 500 deltagere.
Udvalgsformand Per Frost Henriksen (A) tlf. 25 13 62 99
Der var mange dygtige oplægsholdere på dagen for de mere end 500 lærere og pædagoger. Her er det professor Ole Sejer Iversen fra Aarhus Universitet
Information om Fredensborg Kommune
72 56 50 00http://www.fredensborg.dk
Følg pressemeddelelser fra Fredensborg Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fredensborg Kommune
Plan for tilpasning til ekstremt vejr vedtaget27.9.2022 08:17:40 CEST | Pressemeddelelse
Verden over stiger risikoen for skader og udgifter som følge af klimaforandringerne. Det gælder også i Fredensborg Kommune, hvor byrådet netop har vedtaget en såkaldt klimatilpasningsplan, der skal tackle problemerne
Venskaber på tværs af grænser – vær med til Film- og Musik-camp for unge23.9.2022 13:02:42 CEST | Pressemeddelelse
Den 26.-30. oktober danner Fredensborg rammerne for en international camp for unge mellem 14-17 år fra kommunens venskabsbyer i England, Estland, Sverige og Finland. Sammen med kommunens egne unge skal deltagerne arbejde med film- og musikproduktion inspireret af FN´s Verdensmål.
Hvem skal have Handicapprisen 2022?15.9.2022 08:52:16 CEST | Pressemeddelelse
Kender du en person, forening, organisation eller privat virksomhed som du mener, bør komme i betragtning til Handicapprisen, så vil vi gerne vide det inden mandag den 31. oktober
Ny succes på ældreområdet9.9.2022 09:28:31 CEST | Pressemeddelelse
Efter en stor og meget fokuseret indsats har hjemmeplejen i Humlebæk netop fået topkarakter af Styrelsen for Patientsikkerhed. Dermed er det tidligere påbud ophævet.
Byrådet har indgået budgetforlig5.9.2022 10:00:25 CEST | Pressemeddelelse
Søndag aften blev der indgået budgetforlig. 26 ud af byrådets 27 medlemmer står bag.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022